I 2002 snudde resultatene, og Romania fikk sin beste plassering til da med en niendeplass. En tiendeplass fulgte året etter, og dermed var landet direktekvalifisert til finalen i 2004. Etter å ha blitt nummer 18 i 2004, måtte Romania gjennom semifinalen i Kiev året etter. Der vant Romania semifinalen og kom på tredjeplass i finalen – landets til nå beste plassering i konkurransen. En fjerdeplass fulgte i 2006, etterfulgt av tre svake plasseringer. I Bærum i 2010 tangerte Romania rekorden sin, da Paula Seling og Ovi kom på tredjeplass med «Playing With Fire».